**Jelentés a két ülés közötti fontosabb eseményekről, a lejárt határidejű határozatok végrehajtásáról**

Utolsó Képviselő-testületi ülés időpontja: 2023.02.15.

**Február**

15.

Megtörtént az önkormányzati lakás ünnepélyes átadása.

Az ünnepséget megtisztelte jelenlétével Czunyiné dr. Bertalan Judit országgyűlési képviselő, dr. Veres Zoltán Komárom-Esztergom Vármegye jegyzője és dr. Bolehradszky Szilveszter r. ezredes az Oroszlány Város Rendőr-kapitányság vezetője.

21.

Részt vettem a Napközi Otthonos Óvodában a nevelői értekezletén, amelyen a fő téma az óvodai nevelők és a szülők közötti kapcsolattartás volt.

24.

A Polgármesteri Hivatalban műszaki munkamegbeszélés volt a bölcsőde beruházással kapcsolatban, amin jelen volt a kivitelező képviselője és a műszaki ellenőr is. A megbeszélés témája a bölcsőde beruházás időarányos teljesítése és a beruházás várható befejezése volt.

27.

Rendkívüli képviselő-testületi ülés került megtartásra.

**Március**

1.

Megbeszélést folytattam Karácsonyi Norberttel a Római Katolikus Egyház Község képviselő-testületének megválasztott világi elnökével. A megbeszélésen az együttműködés jövőbeni lehetőségeiről volt szó.

2.

Tárgyalást folytattam Csernyik Attilával a földcsere kapcsán. Elfogadta ajánlatunkat a Holzplatz szőlő és szántó területtel kapcsolatban, amelyet korábban Németh Ferenc művelt. Megtekintettük a helyszínt és megállapodtunk a földcserében.

6.

Wágner Imre kecskédi lakossal és Kállai Zsolt vitorlázó szakosztályvezetővel a repülő klub képviseletében folytattam az ő kezdeményezésükre megbeszélést. Tájékoztattak, hogy nyáron 1 hetes vitorlázó tábort tartanak, majd a későbbiek során terveznek országos versenyeket is rendezni.

7.

A Polgármesteri Hivatalban dr. Éliás Róbert ügyvéd úrral elkészítettük a Csernyik Attilával történt megegyezés utáni földcsere szerződés és földhivatali bejegyzés dokumentumait.

8.

A Képviselő-testület nevében az önkormányzathoz tartozó intézmények hölgytagjait virággal köszöntöttem a Nemzetközi Nőnap alkalmából.

14.

Községi ünnepség megtartására került sor az 1848-49-es Szabadságharc és forradalom tiszteletére.

20.

A Komárom-Esztergom Vármegyei Területfejlesztési Kft. projekt felelőse Alföldi Szilvia látogatott a hivatalba. A csapadékvíz elvezetésre benyújtott pályázatunkkal kapcsolatban tartottunk megbeszélést és megtekintette a beruházás helyszínét.

27.

Kulturális Bizottsági ülés megtartására került sor, amelynek témája a Falunap rendezvény előkészítése volt.

28.

A Miniszterelnökség Területfejlesztési Operatív Programok Irányító Hatóság és a Közreműködő Szervezet (Magyar Államkincstár) részvételével projektfelügyeleti egyeztető megbeszélésen vettem részt a bölcsődeépítéssel kapcsolatban. A megbeszélésen hangsúlyosan rögzítésre került, hogy fokozottan ügyelnünk kell a pályázat részét képező számlabenyújtási tervünkben vállaltak teljesülésére az Operatív Program 2023.12.31-i zárása miatt.

Részt vettem továbbá ezen a napon a Komárom-Esztergom Vármegye Oroszlányi Járás Helyi Védelmi Bizottsága ülésén ahol ár és belvíz elleni védekezésről, és a települések veszély-elhárítási terveiről volt szó.

Kecskéd, 2023.03.28.

Grúber Zoltán

polgármester