Tájékoztatás a Művelődési ház feladatellátásáról

Tisztelt Polgármester Úr!

Tisztelt Képviselő- testület!

A Művelődési ház 2022. január 1 - március 31. között felújítás miatt zárva tartott. Ez idő alatt a Digitális Jólét Program keretein belül, az Edutus Egyetem szervezésében elvégeztem a Digitális térségfejlesztési referens webináriumi képzést.

A felújítás alatt online formában tartottuk a kapcsolatot a lakossággal. Készítettünk egy online kézműves videót és február hónapban jelmezversenyt hirdettünk, szintén online formában, melynek nagy sikere volt a lakosság körében és Facebook oldalunkat is népszerűsítette.

Április 1-jén nyitotta meg kapuit újra az érdeklődők előtt a már megújult ház.

Április 10-én ingyenes Húsvéti szöszmötölőt tartottunk gyermekeknek, melyen 5 fő vett részt.

Április 30-án megrendezésre került az első Tunika varró workshop.

Május hónapban a Szegedi Látványszínház látogatott el a Művelődési házba és adott színvonalas, interaktív műsort az óvodások számára.

A helyi hagyományok ápolását és a civil szervezetekkel való kapcsolat ápolását az elmúlt évhez hasonlóan tovább folytatom a munkavégzés során, mert úgy gondolom, hogy hosszú távon csak együtt lehetünk sikeresek. Azon dolgozom, hogy az intézmény olyan közösségi színtér legyen, ahol jó lenni és részt venni az eseményeken.

2022. nyarán két kiállításnak adott otthont a Művelődési ház és megrendezésre került a már évek óta népszerű Horgász és Kézműves tábor is.

2022. szeptemberében Magyarország kormányának támogatásával és a Nemzeti Művelődési Intézet szervezésében elvégeztem a Szakkörvezetés módszertana akkreditált képzést.

Nagy örömömre szolgál, hogy 5 fő részvételével támogatott formában elindult az első mézeskalács-készítő szakkör, melyhez az alapanyagot a Nemzeti Művelődési Intézet biztosította. A szakkör 20 alkalmas, 2022. őszétől 2023. tavaszáig tart, melyet terveim szerint egy kiállítással zárunk.

Reméljük, hogy 2023-ban is lesz lehetőségünk további szakköröket szervezni hasonlóan támogatott formában.

Terveim között szerepel, hogy 2023. tavaszán elvégzem a Kulturális szervezetmenedzsment képzést, szintén a Nemzeti Művelődési Intézet támogatásával és szervezésében.

A művelődési ház Facebook oldalát továbbra is aktívan használjuk, folyamatos az események posztolása.

A büfé 2021. októbertől folyamatosan üzemel.

Az intézményben működő közösségek:

* **Nyugdíjas Klub**: minden hónap első hétfőjén tartanak összejövetelt
* **Nyugdíjas torna**: hétfőn és szerdán
* **Német Nemzetiségi Dalárda**: heti rendszerességgel, csütörtökönként tarják a próbát
* **Német Nemzetiségi Táncegyesület**: diák, ifjúsági és házas csoport tartja a próbáit a házban csütörtökön és pénteken
* **Pilates**: hétfőnként
* **Senior örömtánc**: kedden
* **Alakformáló aerobic**: csütörtökönként
* **Gyermek Zumba:** keddenként
* **Felnőtt Zumba**: keddenként
* **Mézeskalács-készítő szakkör** péntekenként

**Az intézmény rendezvényei, programjai 2022-ben:**

Online jelmezverseny

Húsvéti szöszmötolő kicsiknek és nagyoknak

Tunika varró workshop

Locsoló bál, melyre sajnos nem volt érdeklődés

Szegedi Látványszínház műsora óvodásoknak

Benedek Ágnes kiállítása

„Minden katona hős” c. kiállítás

Táborok – horgász és kézműves tábor

Halloween-i 7próba

Computeres látásvizsgálat

Vásárok

Adventi kézműves vásár a művelődési ház udvarán

Véradás

Halvásár

Adventi ablakkereső

Mézeskalácssütő verseny

2022-ben voltak születésnapok, osztálytalálkozók és több alkalommal retro party-t is tartottunk, illetve augusztus hónapban esküvőnek is otthont adott a ház.

Zártkörű szilveszteri party-val zárult a 2022-es év.

**Részvétel a helyi rendezvényeken**

Március 15. állami ünnep

Tojáskereső – Lovas Baráti kör

Falunap – önkormányzattal közösen

Táncgála - NNÖK

Hősök napja megemlékezés

Búcsú – önkormányzattal közösen

Bölcsődei időkapszula elhelyezése

Bányásznapi megemlékezés

Idősek napja – előkészítettük az intézményt és biztosítottuk a hangosítást

Október 23. állami ünnep: önkormányzattal közös rendezvény volt, hangosítás biztosítása. A Kecskédi Német Nemzetiségi Általános Iskola diákjai adtak ünnepi műsort.

Nyugdíjas Klub 25. éves jubileumi rendezvénye

Márton napi felvonulás

Adventi gyertyagyújtás – 2022-ben rendhagyó módon az első adventi műsor programját a budapesti Portéka Színpad színvonalas műsora biztosította, melyről pozitív visszajelzések érkeztek. A további hétvégéken az elmúlt évekhez hasonlóan az óvódások és iskolások mellett a helyi civil szervezetek: Nyugdíjas Klub, Dalárda, Lovas Baráti kör és a Burschen Kapelle biztosította.

Falukarácsony

**2023-as rendezvények:**

Bor- és pálinkaverseny – 2023.február

Óvodai farsang – 2023. február

Húsvéti szöszmötölő – 2023. március

Húsvéti fészekkereső – 2023. április

Esküvő – májusban és szeptemberben

Nyári táborok - Kézműves és Horgász tábor kerül megrendezésre 2023. július hónapban.

2023. őszén újabb szakkör megvalósítása támogatott formában

**Kecskédi Új Tükör**

Az elmúlt egy évben az újság havonta jelent meg 8-10 oldalon. A havi anyagok összegyűjtését követően szerkesztem, és jóváhagyás után küldöm a nyomdába. Majd eljuttatjuk azon háztartásokba, akik kérték papír alapon az újságot, illetve a megosztjuk a Facebook-on is.

**Könyvtár**

2022. május hónaptól a könyvtár heti két alkalommal, 7 órában tart nyitva. A nyár folyamán a pedagógusok közreműködésével óvódások látogattak a könyvtárba, melynek pozitív hozadékaként egyre többen látogatják azt. 2023-ban tovább szeretnénk népszerűsíteni könyvtárunkat, pl.: író-olvasó találkozókkal, illetve az új könyvek Facebook-on való posztolásával.

**Észrevételek, javaslatok**

Szükséges hangtechnikai eszközök: keverőpult (kinti, benti használatra), rögzített hangfalak a színházterembe. Projektor és projektorvászon rögzítése és kábelezése (pl. kivetítés idősek napján), kiállító terem megvalósítására is szükség lenne a jövőben.

Sajnos a tető több helyen beázik, melynek következtében polcok és könyvek is eláztak. Fóliával letakarásra kerültek az érintett polcok, de ez csupán ideiglenes megoldás.

Megfontolásra javaslom a jövőben az állami ünnepek (márc.15. és október 23.) Művelődési házban való lebonyolítását a nagyobb részvételi arány és az időjárási viszontagságok miatt, illetve ezáltal kiszámíthatóbb és tervezhetőbb lenne a rendezvények előkészítése.

Az intézmény üzemeltetőjeként gondoskodtam a szervezésről, tervezésről és aktívan részt vettem a napi feladatok ellátásában. Az éves közművelődési és könyvtári statisztikai jelentéseket elkészítettem.

Kérem, hogy a benyújtott pénzügyi beszámoló alapján mérlegeljék a közművelődési feladatellátás támogatásának mértékét.

Köszönöm a Képviselő-testület támogatását és kérem tájékoztatóm elfogadását.

Kecskéd, 2023. március 20.

Jakobi Marianna